ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization)การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุนพ.ศ. ๒๕๕๓[๑] โดยที่เป็นการสมควรให้มีประกาศคณะกรรมการกองทุนบำเหน็จบำนาญข้าราชการว่าด้วยการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย(Unitization) การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุนให้สอดคล้องกับการจัดให้มีแผนการลงทุนให้สมาชิกเลือกอาศัยอำนาจตามความในมาตรา ๒๖ (๑) และมาตรา ๗๓แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ (ฉบับที่ ๕) พ.ศ.๒๕๕๐ คณะกรรมการกองทุนบำเหน็จบำนาญข้าราชการออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกองทุนบำเหน็จบำนาญข้าราชการ เรื่อง การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย(Unitization) การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุน พ.ศ. ๒๕๕๓ข้อ ๒ ในประกาศนี้แผนการลงทุน หมายความว่าแผนการลงทุนตามประกาศคณะกรรมการกองทุนบำเหน็จบำนาญข้าราชการ เรื่องหลักเกณฑ์และวิธีการจัดให้มีแผนการลงทุน การเลือกแผนการลงทุน การให้ข้อมูลประกอบการพิจารณาเลือกแผนการลงทุนและการเปลี่ยนแปลงแผนการลงทุน พ.ศ. ๒๕๕๓แผนหลัก หมายความว่า แผนหลักตามประกาศคณะกรรมการกองทุนบำเหน็จบำนาญข้าราชการเรื่อง หลักเกณฑ์และวิธีการจัดให้มีแผนการลงทุน การเลือกแผนการลงทุนการให้ข้อมูลประกอบการพิจารณาเลือกแผนการลงทุน และการเปลี่ยนแปลงแผนการลงทุน พ.ศ.๒๕๕๓มูลค่าต่อหน่วย หมายความว่า มูลค่าต่อหน่วยของแต่ละแผนการลงทุนซึ่งคำนวณโดยนำมูลค่าสินทรัพย์สุทธิของแต่ละเเผนการลงทุนหารด้วยจำนวนหน่วยของแต่ละแผนการลงทุนวันทำการ หมายความว่า วันทำการของกองทุนข้อ ๓ เมื่อประกาศนี้มีผลใช้บังคับให้กองทุน(๑)โอนจำนวนหน่วยของสินทรัพย์สุทธิของกองทุนส่วนสมาชิกทั้งหมดตามประกาศคณะกรรมการกองทุนบำเหน็จบำนาญข้าราชการเรื่อง การจัดสรรผลประโยชน์สุทธิเข้าบัญชีเงินกองทุน และหลักเกณฑ์วิธีการคิดมูลค่าสินทรัพย์สุทธิของกองทุนส่วนสมาชิกเป็นจำนวนหน่วยและมูลค่าต่อหน่วย(Unitization) ลงวันที่ ๒๑ กุมภาพันธ์ พ.ศ. ๒๕๔๕และประกาศคณะกรรมการกองทุนบำเหน็จบำนาญข้าราชการ เรื่องการจัดสรรผลประโยชน์สุทธิเข้าบัญชีเงินกองทุนและหลักเกณฑ์วิธีการคิดมูลค่าสินทรัพย์สุทธิของกองทุนส่วนสมาชิกเป็นจำนวนหน่วยและมูลค่าต่อหน่วย (Unitization) (ฉบับที่ ๒) ลงวันที่ ๓๑ มีนาคม พ.ศ. ๒๕๔๗ไปเป็นจำนวนหน่วยของแผนหลัก(๒) กำหนดมูลค่าต่อหน่วยเริ่มต้นของแต่ละแผนการลงทุนเท่ากับมูลค่าต่อหน่วยของแผนหลักข้อ ๔[๒]ให้กองทุนบันทึกเงินสะสม เงินสมทบเงินประเดิม เงินชดเชย เงินกองกลางหรือผลประโยชน์ตอบแทนเงินดังกล่าวที่กองทุนได้รับจากส่วนราชการหรือสมาชิกเป็นจำนวนหน่วยเข้าบัญชีเงินรายบุคคลของสมาชิกตามแต่ละแผนการลงทุนหรือบัญชีอื่นที่เกี่ยวข้องภายใน๓ วันทำการนับแต่วันที่ได้รับเงินและข้อมูลถูกต้องครบถ้วนแล้วโดยใช้มูลค่าต่อหน่วยที่คำนวณจากราคาปิด ณ สิ้นวันทำรายการนั้นเว้นแต่กรณีที่มีการเปลี่ยนแปลงเงินประเดิมตามมาตรา ๖๗/๒แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ให้ใช้มูลค่าต่อหน่วย ณวันที่ ๒๗ มีนาคม ๒๕๔๐ ตามที่กองทุนกำหนดข้อ ๕[๓]ให้คำนวณดอกผลและค่าใช้จ่ายของกองทุนตามหลักการบัญชีที่รับรองทั่วไปและทำการจัดสรรผลประโยชน์ตอบแทนการลงทุนของหลักทรัพย์แต่ละประเภทให้แต่ละแผนการลงทุนตามส่วนรวมทั้งคำนวณสินทรัพย์สุทธิและมูลค่าต่อหน่วยของแต่ละแผนการลงทุนและของบัญชีอื่นเป็นรายวันให้เสร็จสิ้นภายใน ๓ วันทำการข้อ ๖[๔]ในกรณีที่สมาชิกภาพของสมาชิกสิ้นสุดลงการคำนวณเงินในบัญชีรายบุคคล ให้ใช้มูลค่าต่อหน่วยที่คำนวณจากราคาปิด ณสิ้นวันทำรายการที่กองทุนได้ตรวจสอบข้อมูลการนำส่งเงินเข้ากองทุนข้อมูลเกี่ยวกับเงินประเดิม (ถ้ามี) รวมทั้งแบบขอรับเงินจากกองทุนและเอกสารหลักฐานถูกต้องครบถ้วนแล้วข้อ ๗ การใช้ตัวเลขทศนิยมของจำนวนหน่วยและมูลค่าต่อหน่วยให้กองทุนดำเนินการ ดังต่อไปนี้(๑) คำนวณจำนวนหน่วยเป็นตัวเลขโดยมีทศนิยมสี่ตำแหน่งตั้งแต่ตำแหน่งที่ห้าให้ตัดทิ้ง(๒) คำนวณมูลค่าต่อหน่วยเป็นตัวเลขโดยมีทศนิยมสี่ตำแหน่ง ตั้งแต่ตำแหน่งที่ห้าให้ใช้การปัดเศษตามหลักสากล(มีค่าตั้งแต่ ๕ ให้ปัดขึ้น)ข้อ ๘ ในกรณีที่มูลค่าต่อหน่วยไม่ถูกต้องโดยมีความแตกต่างจากมูลค่าต่อหน่วยที่ถูกต้องตั้งแต่ร้อยละ ๐.๕ ขึ้นไป ให้ดำเนินการชดเชยตามวิธีการที่กำหนดไว้ในข้อ ๙ หรือข้อ๑๐ เว้นแต่กรณีมูลค่าต่อหน่วยที่ไม่ถูกต้องมีสาเหตุมาจากปัจจัยภายนอกที่ไม่อาจควบคุมได้ข้อ ๙ การชดเชยกรณีมูลค่าต่อหน่วยที่ไม่ถูกต้องต่ำกว่ามูลค่าต่อหน่วยที่ถูกต้อง(Understate) ให้ดำเนินการ ดังนี้(๑) ลดจำนวนหน่วยสำหรับรายการรับเข้าของแผนการลงทุนนั้น(๒) จ่ายเงินเพิ่มให้แก่สมาชิกที่สิ้นสุดสมาชิกภาพข้อ ๑๐ การชดเชยกรณีมูลค่าต่อหน่วยที่ไม่ถูกต้องสูงกว่ามูลค่าต่อหน่วยที่ถูกต้อง(Overstate) ให้ดำเนินการ ดังนี้(๑) เพิ่มจำนวนหน่วยสำหรับรายการรับเข้าของแผนการลงทุนนั้น(๒) ลดจำนวนเงินที่จ่ายสำหรับสมาชิกที่สิ้นสุดสมาชิกภาพทั้งนี้ ตั้งแต่วันที่ ๑๖ สิงหาคม ๒๕๕๓ เป็นต้นไปประกาศณ วันที่ ๙ สิงหาคม พ.ศ. ๒๕๕๓สถิตย์ลิ่มพงศ์พันธุ์ปลัดกระทรวงการคลังประธานกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่อง การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิ ของแผนการลงทุนและการบันทึกบัญชีเงินรายบุคคลตามแผนการลงทุน (ฉบับที่ ๒) พ.ศ. ๒๕๕๕[๕]ปริญสินีย์/ผู้จัดทำ๒๙ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๕๐/๑๑ ธันวาคม ๒๕๕๗[๒] ข้อ ๔แก้ไขเพิ่มเติมโดยประกาศคณะกรรมการกองทุนบำเหน็จบำนาญข้าราชการเรื่อง การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิ ของแผนการลงทุนและการบันทึกบัญชีเงินรายบุคคลตามแผนการลงทุน (ฉบับที่ ๒) พ.ศ. ๒๕๕๕[๓] ข้อ ๕แก้ไขเพิ่มเติมโดยประกาศคณะกรรมการกองทุนบำเหน็จบำนาญข้าราชการเรื่อง การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิ ของแผนการลงทุนและการบันทึกบัญชีเงินรายบุคคลตามแผนการลงทุน (ฉบับที่ ๒) พ.ศ. ๒๕๕๕[๔] ข้อ ๖แก้ไขเพิ่มเติมโดยประกาศคณะกรรมการกองทุนบำเหน็จบำนาญข้าราชการเรื่อง การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิ ของแผนการลงทุนและการบันทึกบัญชีเงินรายบุคคลตามแผนการลงทุน (ฉบับที่ ๒) พ.ศ. ๒๕๕๕[๕] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๕๓/๑๑ ธันวาคม ๒๕๕๗